ANUNŢ DE SELECŢIE PARTENER

în cadrul **Programul Incluziune şi Demnitate Socială (PIDS) 2021 – 2027,** Programul Incluziune și Demnitate Socială 2021-2027, Prioritate: P06. Servicii de suport pentru persoane vârstnice

**Titlul proiectului:** Servicii de îngrijire la domiciliu persoane vârstnice -Zalău

**DIRECȚIA DE ASISTENȚĂ SOCIALĂ ZALĂU**

**Nr. 13719**

**Data: 11.06.2025**

În conformitate cu:

- prevederile art. 34 alin. (1) din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, repectiv instituie o procedura de selectie a entităţilor din sectorul privat, de catre entităţile finanţate din fonduri publice, in calitatea acestora din urma de solicitant/lider de parteneriat şi procedura de selecție a partenerilor entități private în cadrul proiectelor implementate prin Programul Incluziune și Demnitate Socială (PIDS) 2021-2027; Anexa nr.2 la Ghidul Solicitantului Condiții Generale PIDS 2021-2027 (Procedură selecție a partenerilor entități private); Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificarile si completarile ulterioare;

**DIRECȚIA DE ASISTENȚĂ SOCIALĂ ZALĂU** în calitate de solicitant- instituție publică de asistență socială, de intres local, intenționeză să depună o cerere de finanţare în cadrul apelului de proiecte **„Servicii de îngrijire la domiciliu pentru persoanele vârstnice”** - Acţiunea 6.1 din Programul Incluziune şi Demnitate Socială 2021- 2027 şi anunţă lansarea unei proceduri de selecţie pentru identificarea unui furnizor de servicii sociale acreditat în vederea încheierii unui acord de parteneriat pentru implementarea proiectului.

**Obiectivul specific al programului în care se va depune cererea de finanţare este:**

Program: *„Programul Incluziune și Demnitate Socială 2021-2027” Prioritate: P06. Servicii de suport pentru persoane vârstnice Obiectiv specific: ESO4.11.*

Acțiunea 6.1. Servicii de îngrijire la domiciliu pentru persoanele vârstnice;În cadrul Obiectivului specific ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală. Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) vor fi finanțate servicii de îngrijire la domiciliu conform legislației specifice (cod 8810-ID-I Unități de îngrijire la domiciliu), precum și acțiuni de sprijinire a participării sociale active a persoanelor în vârstă, așa după cum se prevede în Planul de acțiuni al Strategiei naționale de incluziune socială și reducerea sărăciei 2022-2027, Obiectiv specific 3.3. Servicii sociale integrate, orientate spre promovarea unui trai independent în comunitate.

# Obiectivul general al proiectului

Dezvoltarea și furnizarea serviciilor de îngrijire la domiciliu, conform legislației specifice (cod 8810-ID-I – Unități de îngrijire la domiciliu), precum și derularea unor acțiuni de sprijinire a participării sociale active a persoanelor vârstnice în Municipiul Zalău.

**Principalele activități ce vor fi derulate în cadrul proiectului :**

Activitatea 1: Înființarea și/sau dezvoltarea serviciilor sociale destinate persoanelor vârstnice (activitate relevantă)

Activitatea 2. Furnizarea de servicii sociale destinate persoanelor vârstnice vulnerabile (activitate relevantă și obligatorie)

Activitatea 3. Consolidarea serviciilor care vizează încurajarea participării vârstnicilor la viața socială activă, prevenirea izolării și a instituționalizării (activitate relevanta și obligatorie)

Perioada de implementare a proiectului este de **maximum 42 de luni**.

# Activitatea specifică partenerului

Solicitantul, DAS Zalău doreşte selectarea unui furnizor de servicii sociale acreditat, care va fi responsabil pentru:

* implementarea activităţii **A1. Înfiinţarea şi/sau dezvoltarea serviciilor sociale destinate persoanelor vârstnice**;
* implementarea activităţii **A2. Furnizarea de servicii sociale destinate persoanelor vârstnice vulnerabile**;
* asigurarea continuităţii serviciilor sociale furnizate prin proiect pe o perioadă de minimum 6 luni după data de finalizare a perioadei de implementare a proiectului – perioadă de sustenabilitate;

# Criterii de eligibilitate

Furnizorii de servicii sociale care doresc să participe la selecţie trebuie să îndeplinească următoarele condiţii:

1. Statut legal: Furnizor de servicii sociale, persoană juridică înregistrată în România, de drept public sau privat;
2. Acreditare: Furnizor de servicii sociale acreditat conform legislației în vigoare (art. 37 din Legea asistenței sociale nr. 292/2011);
3. **Experienţă în domeniul serviciilor sociale:** Organizaţia trebuie să demonstreze, prin proiecte anterioare, capacitatea de a furniza servicii de îngrijire la domiciliu sau servicii conexe pentru persoane vârstnice sau persoane aflate în dificultate. Minimum 12 luni de experienţă relevantă în furnizarea de servicii sociale pentru persoane vârstnice sau alte categorii vulnerabile.

Organizația/Reprezentantul NU se află în niciuna din următoarele situații: în stare de faliment/ insolvență sau obiectul unei proceduri de lichidare sau de administrare judiciară, a încheiat acorduri cu creditorii, şi-a suspendat activitatea economică sau face obiectul unei proceduri în urma acestor situații sau se află în situații similare în urma unei proceduri de aceeaşi natură prevăzute de legislația sau de reglementările naționale;face obiectul unei proceduri legale pentru declararea sa într-una din situațiile de la punctul anterior; în dificultate, în conformitate cu prevederile Regulamentului (UE) nr. 651/2014 Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat; să fi fost găsit vinovat printr-o hotărâre judecătorească definitivă pentru comiterea unei fraude/infracțiuni referitoare la obținerea şi utilizarea fondurilor europene şi/sau fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările şi completările ulterioare. Candidații care nu îndeplinesc condițiile de eligibilitate vor fi excluşi din procesul de selecție.

Capacitatea operațională a partenerului-Partenerul trebuie să dispună de o capacitate operațională adecvată pentru a se putea implica activ în implementarea activităților proiectului. Aceasta presupune existența unei structuri organizatorice funcționale, capabile să gestioneze responsabilitățile asumate în cadrul proiectului. De asemenea, partenerul trebuie să asigure resursele umane necesare, cu personal calificat şi cu atribuții clar definite, capabil să contribuie la desfăşurarea activităților în condiții administrative suficiente pentru susținerea activităților planificate. Totodată, partenerul trebuie să aibă proceduri de lucru şi mecanisme interne de coordonare, monitorizare şi control, care să permită derularea activităților asumate în mod coerent şi responsabil. Partenerul candidat va fi evaluat din punct de vedere a capacității financiare, în conformitate cu grila de evaluare din Anexa-10. Pentru demonstrarea capacității financiare se vor lua în calcul bilanțurile din 2020, 2021, 2022 şi 2023 ce se vor ataşa la dosarul de candidatură.

# Bugetul alocat partenerului

În cadrul proiectului propus, bugetul total estimat va fi 1.000.000 EURO

Cofinanțarea proprie minimă a beneficiarului, din Ghidul Solicitantului - Condiții Generale PoIDS.Prin cofinanțare proprie a solicitantului/partenerilor se înțelege suma asigurata de fondurile proprii ale solicitantului/partenerilor și se calculează în funcție de tipul fiecărei entități care are calitatea de solicitant/lider de parteneriat ( conform tabelului 5. *Cofinanțare minimă admisibilă pentru entitățile finanțate integral sau parțial din fonduri publice* si 6. *Tabelul 6. Cofinanțare minimă admisibilă pentru entitățile private ,* din Anexa-3).Valorile vor fi stabilite în funcţie de structura propusă în cererea de finanţare şi cursul de schimb care va fi utilizat pentru stabilirea acestor valori va fi cursul InforEuro aferent lunii martie 2025, respectiv 1 EURO = 4,9763 RON.

**Evaluarea candidaturilor și punctajul se va acorda conform Grilei de evaluare-Anexa 10;** Criteriu de departajare în caz de punctaj egal: Candidatul cu venitul total mai mare pe ultimii 4 ani va fi considerat câştigător.

# Documente necesare pentru depunerea candidaturii

Pentru a fi luate în considerare, organizaţiile interesate trebuie să depună obligatoriu la dosarul de candidatură următoarele documente:

* Scrisoare de intenţie (Anexa-1), semnată şi ştampilată de reprezentantul legal;
* Act de înființare/Statutul organizaţiei/actul constitutiv prin care se face dovada că organizația are în obiectul de activitate/statut cuprins şi activitatea/activităţile din cadrul proiectului pentru care candidează, documente privind propunere expertului-coordonator proiect /CV-ul/documente care să dovedească experiența și calificarea (conform Anexei 10-grilă de evaluare);
* copie după certificatul de acreditare ca furnizor de servicii sociale;
* copii după bilanţurile contabile aferente ultimilor 4 ani financiari încheiaţi;
* copie după certificatul de înregistrare fiscală;
* Declaraţie de angajament privind menţinerea activităţilor sociale pentru o perioadă de minimum 6 luni după data de finalizare a perioadei de implementare a proiectului – perioadă de sustenabilitate Anexa 11 (Anexa 7 la Ghidul solicitantului -Condiții specifice);
* Anexa 7 -acord privind prelucrarea datelor cu caracter personal;
* Anexa 2-fişa partenerului;
* documente care atestă experienţa în implementarea de proiecte similare (contracte de finanţare, rapoarte finale, adeverinţe).

# Modalitatea de depunere a dosarelor

Dosarele de candidatură pot fi depuse astfel:

1. Personal, la adresa: Direcția de Asistență Socială Zalău, Piata Iuliu Maniu, nr.4-6, Municipiul Zalău (clădireaTransilvaniei);
2. Prin poştă sau curier la aceeaşi adresă.
3. Prin e-mail la adresa: **Termen limită de depunere: 25.06.2025 , ora 16.00**

# Procesul de selecţie

Candidaturile vor fi evaluate de o comisie desemnată prin decizie a autorităţii contractante, iar rezultatul procedurii de selecţie va fi publicat pe site -ul oficial al DAS

Selecţia partenerului se va face pe baza evaluării documentelor depuse şi a punctajului obţinut conform grilei de evaluare.

Rezultatul procedurii de selecție se va materializa într-un Raport, semnat și datat de către toți membrii comisiei de evaluare, inclusiv de către președintele acesteia, asumat de către reprezentantul legal al instituției aplicante.

# Informaţii suplimentare:

Pentru informaţii suplimentare sau clarificări, organizaţiile interesate pot contacta:

persoana de contact: Noje Ana-Maria, inspecotr, la numărul de telefon:0260 661769 int.122 sau prin email la adresa: [proiecte@daszalau.ro](mailto:proiecte@daszalau.ro);

# Grafic de selecţie:

12.06.2025 - 25.06.2025-depunerea dosarelor de candidatură, între orele 8,00-16,00 ;

26.06.2025- selecţia dosarelor;

26.06.2025, ora 16:00 – anunţarea rezultatelor conform punctajului obţinut;

27.06.2025 între orele 8:00-13:00-depunerea eventualelor contestaţii;

27.06.2025 între orele 13:00-5:00-analiza contestaţiilor depuse; 27.06.2025, ora 15.30 – afişarea rezultatelor la contestaţii;

27.06.2025, ora 15.30 – afişarea rezultatelor finale.

# Anexe

Anexa 1- Model Scrisoare de intenție;

Anexa 2 - Fisa partenerului;

Anexa 3-Declaratie pe propria raspundere;

Anexa 4-Declarație eviarea dublei finanțări;

Anexa 5-Declarație conformitate carta drept.UE;

Anexa 6- Declarație privind respectarea Convenției Națiunilor Unite privind drepturile persoanelor cu dizabilități;

Anexa 7-Acord privind prelucrarea datelor cu caracter personal;

Anexa 8-Declarație conflict de interese;

Anexa 9- Grila de evaluare -adminstrativa si eligibilitate;

Anexa 10-Grila privind evaluarea capacității financiare, tehnice și a

personalului calificat;

Anexa 11 - Declarație privind sustenabilitatea (Anexa 7 la Ghidul solicitantului -Condiții specifice);

Anexa 12-Acord de parteneriat;

Ghidul solicitantului Condiţii Generale – „Programul Incluziune şi Demnitate Socială (PIDS) 2021-2027”;

Ghidul solicitantului Condiţii Specifice – „Servicii de îngrijire la domiciliu pentru persoanele vârstnice”.

**Data**: 11.06.2025

Nume, prenume, funcţie:

Director executiv,

Baboș Dorina Semnătura,

ştampila: